《挽石泉陈处士》
宋代·邓林

山风吹冷薜萝衣，泉石膏肓不可医。丹鼎久遗龙虎诀，碧梧栖老凤凰枝。

徒闻天上招长吉，无复琴边遇子期。欲起彭殇问修短，九原瞑目恐无时。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。